32006D0479
L 189/9
JURNALUL OFÍCIAL AL UNIUNII EUROPENE
DECIZIA COMISIEI
din 10 iulie 2006
de modificare a apendicelui A la anexa VIII la Actul de aderare din 2003 în ceea ce privește anumite unități din sectorul cărnii în Letonia
[notificată cu numărul C(2006) 3084]
(Text cu relevanță pentru SEE)
(2006/479/CE)
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Actul de aderare a Republicii Cehe, Estoniei, Ciprului, Letoniei, Lituaniei, Ungariei, Maltei, Poloniei, Sloveniei și Slovaciei, în special anexa VIII capitolul 4 secțiunea B subsecțiunea I alineatul (1) litera (d),
întrucât:
(1)
Letoniei i s-a acordat dreptul la perioade de tranziție pentru anumite unități enumerate în apendicele A (1) la anexa VIII la Actul de aderare din 2003. Acest apendice a fost modificat prin deciziile 2004/460/CE (2), 2004/472/CE (3) și 2005/420/CE (4) ale Comisiei.
(2)
Letonia a prezentat o declarație care arată că toate cele nouă unități care figurează încă pe lista unităților din sectorul cărnii aflate în perioada de tranziție și-au încheiat procesul de modernizare și sunt de acum înainte în deplină conformitate cu cerințele legislației comunitare sau și-au încetat activitatea. Prin urmare, este necesar ca aceste unități să fie șterse de pe lista unităților aflate în tranziție.
(3)
Prin urmare, este necesar să se modifice apendicele A la anexa VIII la Actul de aderare din 2003.
(4)
Comitetul permanent pentru lanțul alimentar și sănătatea animală a fost informat în legătură cu măsurile prevăzute de prezenta decizie,
ADOPTĂ PREZENTA DECIZIE:
Articolul 1
Unitățile enumerate în anexa la prezenta decizie sunt șterse din apendicele A la anexa VIII la Actul de aderare din 2003.
Articolul 2
Prezenta decizie se adresează statelor membre.
Adoptată la Bruxelles, 10 iulie 2006.